CELEX: 62021CN0229
Language: da
Date: 2021-04-09 00:00:00
Title: Sag C-229/21: Anmodning om præjudiciel afgørelse indgivet af Cour d’appel de Bruxelles (Belgien) den 9. april 2021 — Le Port de Bruxelles mod Infrabel SA og Région de Bruxelles-Capitale mod Infrabel SA

7.6.2021   
            
            
               DA
            
            
               Den Europæiske Unions Tidende
            
            
               C 217/31
            
         
      Anmodning om præjudiciel afgørelse indgivet af Cour d’appel de Bruxelles (Belgien) den 9. april 2021 — Le Port de Bruxelles mod Infrabel SA og Région de Bruxelles-Capitale mod Infrabel SA
      (Sag C-229/21)
      (2021/C 217/42)
      Processprog: fransk
      
         Den forelæggende ret
      
      Cour d’appel de Bruxelles
      
         Parter i hovedsagen
      
      
         Sagsøgere: Le Port de Bruxelles og Région de Bruxelles-Capitale
      
         Sagsøgt: Infrabel SA
      
         Andre parter: Région de Bruxelles-Capitale, Le Port de Bruxelles og Lineas SA
      
         Præjudicielt spørgsmål
      
      Skal artikel 15 i Europa-Parlamentets og Rådets forordning (EU) nr. 1315/2013 (1) af 11. december 2013 om Unionens retningslinjer for udvikling af det transeuropæiske transportnet og om ophævelse af afgørelse nr. 661/2010/EU, alene eller sammenholdt med andre af denne forordnings bestemmelser, fortolkes således, at den, når en indlandshavn — som indgår i hovednettet — allerede er forbundet med vejnettet og jernbanenettet, pålægger pligten til at opretholde og vedligeholde disse to forbindelser eller pligten til at undlade at nedlægge den ene af dem, uanset om det kun er som følge af manglende vedligeholdelse?
      
         (1)  EUT 2013, L 348, s. 1.